wickkiey/tamil-wikipedia-chunked huggingface dataset:
# வெலிகமை

## இலக்கியம்

வெலிகமையைச் சேர்ந்தவர்கள் எழுதி வெளியிட்ட நூல்கள் ஏராளம். சிங்களம், தமிழ், ஆங்கிலம், அறபு போன்ற பல்வேறு மொழிகளிலான ஆக்கங்கள் இவ்வூரைச் சேர்ந்தோரால் எழுதப்பட்டுள்ளன. இவற்றுள் முக்கியமாக இருபதாம் நூற்றாண்டின் தொடக்கத்தில் யாசீன் மௌலானா அவர்கள் எழுதி வெளியிட்ட *அறபு-அறபுத் தமிழ் அகராதி*யைக் குறிப்பிடலாம். பின்னர் இது 1965 இல் அறபு-தமிழ் அகராதியாக வெளியிடப்பட்டது. சிங்கள மொழியில் எழுதப்பட்ட நூல்களுள் பிரதானமாக வெலிகம சிறீ சுமங்கல தேரர் எழுதிய *சித்தந்த சேகரய* (சித்தாந்த சேகரம்) என்பதைக் குறிப்பிடலாம். மிக அண்மைக் காலத்தில் தமிழில் எழுதப்பட்ட சில நூல்கள் பின்வருமாறு:  
- திருக்குர்ஆனும் இயற்கையும் (* த. சா. அப்துல் லத்தீப்)
- இஸ்லாமிய நாகரிகம் (எம்.எச்.எம். நாளிர்)
- முஹம்மதுர் ரஸூலுல்லாஹ் - கற்றுக் கொள்ளலும் பற்றுக் கொள்ளலும் (எம்.எச்.எம். நாளிர்)
- நகைமலர் (கலாபூசணம் ஏ.எச்.எம். யூஸுப்)
- நபி (ஸல்) அவர்களது வாழ்க்கை வரலாறு (கலாபூசணம் ஏ.எச்.எம். யூஸுப்)
- அல்குர்ஆன் கூறும் ஆகார வகைகள் (ஹிப்ஷி தௌபீக்)
- தமிழ் இலக்கண வினா - விடை (இஸ்மாயில் எம். பைரூஸ் கலைமகன் பைரூஸ் – 2000)
- மண்ணூருக்கு மாண்பு சேர்த்தோர் (எம்.ஏ. ஹபீபுர் ரஹ்மான் - )
- இஸ்லாமிய நாகரிகம் (உயர்தரம்) (முக்தார் ஏ. முஹம்மது)
- கணக்கீட்டுத்துறையில் வங்கிக்கணக்கிணக்கக் கூற்று (வெலிகம ரிம்ஸா முஹம்மத்)
- கணக்கீட்டுச் சுருக்கம் (வெலிகம ரிம்ஸா முஹம்மத்)
- கணக்கீட்டின் தெளிவு (வெலிகம ரிம்ஸா முஹம்மத்)
- தென்றலின் வேகம் (வெலிகம ரிம்ஸா முஹம்மத்)
- இஸ்லாமிய பத்வாக்கள் (எம்.எஸ்.எம். ஸியாப் (நளீமி))
- நோன்பு - தெளிவுகளும் வழிகாட்டல்களும் (எம்.எஸ்.எம். ஸியாப் (நளீமி))
- பொருளாதார ரீதியாக சமூகத்தை வலுவூட்டுவது எவ்வாறு? - இமாம் யூஸுப் அல்கர்ளாவி (மொழிபெயர்ப்பு: எம்.எஸ்.எம். ஸியாப் (நளீமி))
- ஸகாத் ஒரு சமூகக் கடமை (எம்.எஸ்.எம். ஸியாப் (நளீமி))
- புத்தாக்க சிந்தனைகள் (மொழிபெயர்ப்பு: எம்.எஸ்.எம். ஸியாப் (நளீமி))
# வெலிகமை

## வேறு பெயர்கள்

வெலிகாமப் பட்டினத்துக்கு வரலாறு நெடுகிலும் பல்வேறு மொழிகளிலும் பல்வேறு பெயர்கள் வழங்கப்பட்டுள்ளன. அவற்றுட் சில பின்வருமாறு:  
- மகாவாலுக்காகமை - புராதனப் பெயர். பிரான்சிய மொழி ஆவணங்கள் இப்பெயரையே பயன்படுத்துகின்றன.
- பல்காம் (بلقام) - அறபுப் பெயர். வெலிகமையைப் பற்றிய பண்டைய அறபு ஆக்கங்கள் இப்பெயரிலேயே அதைக் குறிப்பிடுகின்றன.
- வலீஜாமா (وليجاما ) - தற்காலத்தில் வழங்கப்படும் அறபுப் பெயர்
- பெலிகாவோ (Beligao), பிலிகாவோ (Biligao) - போர்த்துக்கேயப் பெயர்கள்
- வெலிகமை (වැලිගම) - சிங்களப் பெயர்
- மகா வெலிகமை (මහ වැලිගම) - சிங்களப் பெயர்
- வெலிகாமம் - தமிழ்ப் பெயர்
- பெலிகம் (Belligam)
- பெல்லெகம் (Bellegam)
- பில்லெகம் (Billegam)
# வெலிகமை

## பிணை நகரங்கள்

பிராங்போர்ட் (பழைய நகரம்), யேர்மனி
# வெலிகமை

## மேலும் பார்க்க

- மதுராபுரி - வெலிகமையின் ஓர் உட்பிரிவு
# அறபா தேசிய பாடசாலை, வெலிகமை

**அறபா தேசிய பாடசாலை** இலங்கையில் வெலிகமை என்ற இடத்தில் அமைந்துள்ள முஸ்லிம் பாடசாலையாகும்.
# அறபா தேசிய பாடசாலை, வெலிகமை

## வரலாறு

செய்யித் முஸ்தஃபா நொத்தாரிஸ் ஹாஜியார் வீட்டில் திண்ணைப் பள்ளிக்கூடமாக நீண்ட காலமாக இயங்கி வந்த வெலிகம அறபா தேசியப் பாடசாலை 1888 ஆம் ஆண்டு அவரது மூத்தமகனான அஹ்மது நெய்னா மரிக்கார் அங்கு பாட போதனைகளை நடாத்தி வந்தார்.  
1901 ஆம் ஆண்டு அசெய்யித் சாகிர் மௌலானா, முகம்மது இப்ராகிம் ஆலிம், அலியார் மரிக்கார் ஹஜியார், ஒ.எல்.எம்.ஐதுருஸ் ஆலிம், முஸ்தபா நொதாரிஸ் ஹாஜியார், அப்துல் ஹக் மரிக்கார் மத்திச்சம், இஸ்மாயில் ஹாஜியார் ஆகிய பெரியார்களின் தலைமையிலான ஹிதாயதுல் இசுலாம் என்னும் சங்கம் தற்போதைய கல்லூரியின் கனிட்ட பிரிவு அமைந்துள்ள இடத்தில் ஓர் ஓலைக் குடிசையை அமைத்து, அரசாங்கத்திற்கு ஒப்படைத்ததன் மூலம் அரசாங்க தமிழ்க் கலவன் பாடசாலை ஆரம்பிக்கப்பட்டது. அதன் பின்னர் 1905 ஆம் ஆண்டு புதுக்கட்டடம் அமைக்கப்பட்டு பாடசாலை இயங்கி வந்தது. முதலில் இது தமிழ்ப் பாடசாலையாகவும் பின்னர் ஆங்கில, தமிழ் பாடசாலையாகவும் இருந்து மீண்டும் தமிழ் பாடசலையாகவும் அதன் பின்னர் மும்மொழிப் பாடசாலையாகவும் மாற்றம் பெற்றது.
# அறபா தேசிய பாடசாலை, வெலிகமை

## அதிபர்களாகத் தடம் பதித்தோர்

1. எஸ்.எம்.என்.எச். அஹமட் நெய்னா மரைக்கார் 1889-1917)
1. எஸ்.ஏ. ஹன்னான் (1917-1920)
1. ஜீ.எஸ்.டீ.எம். வல்லிபுரம் (1920-1926)
1. எஸ்.ஏ. அம்பலம் (1926-1929)
1. கே. தேவசகாயம் (1929-1930)
1. எச். ஐசக் (1930-1933)
1. சீ. பொன்னையா (1933-1935)
1. அல்ஹாஜ் த. சா. அப்துல் லத்தீப் (1935-1946)
1. எம்.ஐ. முகமட் (தமிழ்ப் பிரிவு) (1946-1951)
1. கே. எட்வர்ட் (ஆங்கிலப் பிரிவு) (1946-1947)
1. ஏ.எச்.எம்.எம். வெபா (ஆங்கிலப் பிரிவு) (1947-1951)
1. பீ.எம்.எம். ஜுனைத் (1951-1955)
1. ஏ.எச்.எம்.எம். வெபா (1955-1965)
1. பீ.எம். நஈம் (1965-1967)
1. அல்ஹாஜ் எஸ்.எம்.ஏ.எம். முஸம்மில் (1967-1970)
1. கே.எம். அபுபக்கர் (1970-1972)
1. அல்ஹாஜ் எம்.என். உமர் மிஹ்ளார் (1972-1972)
1. அல்ஹாஜ் எம்.வை.எம். முஸ்லிம் (1973-1975)
1. அல்ஹாஜ் எம்.என். உமர் மிஹ்ளார் (1975)
1. எஸ்.எப்.ஏ.எம். நாளிர் (1975-1977)
1. ஏ.ஆர்.எம். ஹுஸைன் (1977-1982)
1. அல்ஹாஜ் ஏ.எம்.எம். உவைஸ் (1982)
1. எஸ்.எப்.ஏ.எம். நாளிர் (1982-1990)
1. அல்ஹாஜ் எஸ்.ஐ.எம். ஹம்ஸா (1991)
1. ஸெய்யித் ஹாரிஸ் மௌலானா (1991-1993)
1. அல்ஹாஜ் எம்.எச்.எம். இஸ்மாயில் (1993-1996)
1. அல்ஹாஜ் ஏ.எம்.எம். ஆரிப் (1996-2001)
1. ஏ.எம்.எப். மதனியா (2001-2004)
1. எம்.பீ. மொஹமட் (2004-2006)
1. வாரிஸ் அலி மௌலானா (2006 இலிருந்து)
# அறபா தேசிய பாடசாலை, வெலிகமை

## சிறந்த பாடசாலையாகத் தெரிவு

இலங்கை அதிபர் மகிந்த ராசபக்சவின் (2011)66 ஆவது பிறந்த தினத்தை முன்னிட்டுத் 66 பாடசாலைகள் நாடளாவிய ரீதியில் சிறந்த பாடசாலைகளாகத் தெரிவுசெய்யப்பட்டன. அப்பாடசாலைகள் 66 இனுள் அறபா தேசிய பாடசாலையும் சிறந்த கல்வியுட்டலுக்கான பாடசாலையாகத் தெரிவு செய்யப்பட்டுள்ளது.
# அறபா தேசிய பாடசாலை, வெலிகமை

## உசாத்துணைகள்

http://arafa.sch.lk/history.html
# சென்னை உயர் நீதிமன்றம்

**சென்னை உயர் நீதிமன்றம்** (உயர் அறமன்றம்), (*Madras High Court*) இந்தியாவின், தமிழகத்தின் தலைநகரமான, சென்னையில் அமைந்துள்ள ஓர் உயர் நீதிமன்றம் ஆகும். இந்த உயர்நீதிமன்றம் உலகின் இரண்டாவது மிகப்பெரிய நீதிமன்ற வளாகமென்று நம்பப்படுகிறது..
# சென்னை உயர் நீதிமன்றம்

## வரலாறு

இந்தியா சுதந்திரம் அடைவதற்கு நூறாண்டுகளுக்கு முன்பாகவே, நீதிமன்றங்களை பிரித்தானிய அரசு இந்தியாவில் நிறுவியது. அப்படி நிறுவப்பட்ட மூன்று நீதிமன்றங்களில் ஒன்றுதான் சென்னை உயர்நீதி மன்றம். மற்ற இரண்டு நீதிமன்றங்களில் ஒன்று மும்பையிலும் மற்றொன்று கொல்கத்தாவிலும் நிறுவப்பட்டது. சென்னை உயர்நீதிமன்றம் சூன் 26, 1862 ஆம் ஆண்டு இந்தியாவின் மூன்று உயர்நீதிமன்றங்களில் ஒன்றாக (மற்றவை மும்பை, கொல்கத்தா), சென்னை இராஜதானி நகரத்திற்கு விக்டோரியா பேரரசியின் அரசாட்சியில் வழங்கப்பட்ட காப்புரிமையின்படி நிறுவப்பட்டது. இதன் நீதிபரிபாலனை தமிழ்நாடு மற்றும் புதுவையை (பாண்டிச்சேரி) உள்ளடக்கியது.  
தொடக்கத்தில், 'சுப்ரீம் கோர்ட் ஆஃப் மெட்ராஸ்' என்றுதான் அழைக்கப்பட்டது. அதன் பிறகு உயர் நீதிமன்ற சட்ட வரைவுகள் ஏற்படுத்தப்பட்டு, 1862- ஆகத்து 15 ஆம் நாள் முதல் 'மெட்ராஸ் ஹை கோர்ட்' என்ற பெயர் மாற்றம் பெற்றது. தற்போதைய சென்னை உயர் நீதிமன்றக் கட்டிடத்துக்கு முன் கொய்யா தோப்பு (ஜார்ஜ் டவுன்) என்ற இடத்தில் சென்னை உயர் நீதிமன்றம் இயங்கிவந்தது. பிரித்தானிய நீதிபதி ஹாலி ஹார்மன் உயர் நீதிமன்றத்துக்கு தனிக் கட்டிடம் வேண்டும் என்று எழுப்பிய கோரிக்கையை ஏற்று, விக்டோரியா மகாராணி ஒப்புதல் அளித்த பின்பே, தற்போதைய உயர் நீதிமன்றக் கட்டிடம் கட்டப்பட்டது.  
1996 ஆம் ஆண்டு மதராசு என்பது சென்னை என்று சட்டப்பூர்வமாக பெயர் மாற்றம் கண்டபொழுது உயர்நீதிமன்றம் அதிலிருந்து விலக்கு பெற்று அதன் பாரம்பரியப் பெருமைக்காக **மதராசு உயர்நீதிமன்றம்** (Madras High Court) என்றே வழங்கப்பட்டு வந்தது. 2016 ஆம் ஆண்டு சூலை மாதம் மதராசு உயர்நீதிமன்றம் என்ற பெயரை **சென்னை உயர்நீதிமன்றம்** என்று மாற்ற நடுவண் அரசு அமைச்சரவை ஒப்புதல் வழங்கியது.  
இதனோடு சேர்ந்து அமைக்கப்பட்ட **மூன்று உயர்நீதி மன்றங்களில்** மற்ற இரண்டான மும்பை, கொல்கத்தா நீதிமன்றங்கள் உச்சநீதிமன்றங்களாக, 1861 உயர்நீதிமன்ற சட்ட வரைவிற்கு முன்பு வரை செயல்பட்டுக்கொண்டிருந்தன.
# சென்னை உயர் நீதிமன்றம்

## கட்டுமான அமைப்பு

சிலை.]]
இதன் கட்டுமானம் **இந்தோ-சார்சியனிக்** முறையில் 1888-ம் ஆண்டு ஜே. டபிள்யூ. பிராஸிங்டன் என்பவரால் வடிவமைக்கப்பட்டு, 1892இல் என்றி இர்வின் வழிகாட்டுதலின்படி கட்டப்பட்டி முடிக்கப்பட்டது. இதன் கட்டுமானம் செப்டம்பர் 22, 1914 இல் முதல் உலகப்போரின் துவக்கத்தின்போது செர்மனின் எசு எம் எசு எம்டன் போர்க்கப்பலின் தாக்குதலினால் சேதமடைந்தது. உயர் நீதிமன்றக் கட்டிடத்தை அமைப்பதற்கு, அப்போது ஆன செலவு 13 லட்ச ரூபாய் ஆகும். உலகின் இரண்டாவது பெரிய நீதிமன்றமாகவும் (உலகின் முதலாவது பெரிய நீதிமன்றமாக இருப்பது லண்டன், பெய்லி நீதிமன்றம்), இந்தியாவில் முதல் பெரிய உயர் நீதிமன்றமாகவும் சென்னை உயர் நீதிமன்றம் உள்ளது.
# சென்னை உயர் நீதிமன்றம்

## புகழ்பெற்ற வழக்கறிஞர்கள்

1870-க்கு முன் இதன் நீதிபரிபாலனையில் பிரித்தானியர் மட்டுமே வழக்கறிஞராக பங்குபெற முடியும் என்றிருந்த நிலை, **பிரித்தானிய முடியாட்சியினரிடமிருந்து** வழங்கப்பட்ட ஆணையினால், இந்திய வழக்குரைஞர்களும் பங்கு பெற முடியும் என்ற நிலையை அடைந்தது. சென்னை உயர் நீதிமன்றத்தில் வழக்கறிஞராகப் பணியாற்றிப் பின் நீதிபதியாக உயர்ந்த முத்துச்சாமி அய்யர் வழங்கிய நுட்பமான தீர்ப்புகள் நாடு கடந்தும் புகழ் பெற்றவை. அவருடைய தீர்ப்புகளை, லண்டன் பிரிவியூ கவுன்சில் தொடர்ந்து கவனித்துப் பாராட்டி உள்ளது. சென்னை உயர் நீதிமன்றத்தின் தீர்ப்புகள்தான் மற்ற மாநில உயர் நீதிமன்றங்களுக்கு முன் உதாரணமாக உள்ளன. முன்னாள் குடியரசுத் தலைவர் ஆர். வெங்கட்ராமன், மெட்ராஸ் மாகாணத்தின் முதலமைச்சராக இருந்த டி. பிரகாசம், தமிழகத்தின் முதலமைச்சராக இருந்த பக்தவத்சலம், சுதந்திர இந்தியாவில் செயல்பட்ட உயர்நீதிமன்றத்தின் இரண்டாவது தலைமை நீதிபதி பதஞ்சலி சாஸ்திரி போன்றவர்கள் வழக்கறிஞர்களாக சென்னை உயர் நீதிமன்றத்தில் பயிற்சி பெற்றுள்ளனர் என்பது குறிப்பிடத்தக்கதாகும்.
# சென்னை உயர் நீதிமன்றம்

## முக்கிய வழக்குகள் / குறிப்பிடத்தக்க வழக்குகள்

தந்தை பெரியார் மீது இந்தியாவின் பிரதமராக இருந்த ஜவஹர்லால் நேரு தொடர்ந்த நீதிமன்ற அவமதிப்பு வழக்கு, தடுப்புக் காவல் சட்டத்தை எதிர்த்து பசும்பொன் முத்துராமலிங்கத் தேவர் நடத்திய வழக்கு, நேருவுக்குக் கறுப்புக் கொடி காட்டியதற்காக அண்ணாதுரை மீது தொடரப்பட்ட வழக்கு, தமிழ்த் திரை உலகில் புகழ்பெற்ற தியாகராஜ பாகவதர் மற்றும் என். எஸ். கிருஷ்ணன் மீதான லட்சுமிகாந்தன் கொலைவழக்கு ஆகியவை இவ்வுயர்நீதிமன்றத்தில் நடைபெற்ற சில முக்கிய வழக்குகளாகும்.
# சென்னை உயர் நீதிமன்றம்

## சென்னை உயர்நீதிமன்றத் தலைமை நீதிபதி

சென்னை உயர் நீதிமன்றத் தலைமை நீதிபதி, இந்திய உச்ச நீதிமன்றத் தலைமை நீதிபதியால் நியமிக்கப்படுபவர் ஆவார். இவரே தமிழக அரசின் தலைமை நீதிபதி ஆவார். இவரின் நீதி முறைமை எல்லைகள் தமிழ்நாடு மாநிலம் முழுவதையும் புதுவைப் பிரதேசப் பகுதிகளையும் உள்ளடக்கியது. இவருடன் துணை சேர்ந்து 40 உயர் நீதிமன்ற நீதிபதிகள் நீதிமுறைமை புரிவர். தலைமை நீதிபதியின் வழிகாட்டுதலின்படி, இதன் நீதி நிர்வாகங்களைச் செயல்படுத்தும் மன்றங்களாக உரிமையியல் மற்றும் குற்றவியல் நீதிமன்றங்கள் செயல்படுகின்றன.
# சென்னை உயர் நீதிமன்றம்

## அரசுத் தலைமை வழக்குரைஞர்

அரசுத் தலைமை வழக்குரைஞர் (அட்வகேட் ஜென்ரல்) (அ) சென்னை உயர் நீதிமன்றத் தலைமை வழக்குரைஞர் (அ) வழக்குரைஞர் தலைவர் மாநில ஆளுநரால் நியமிக்கப் பெற்றவராவார். இவர் தமிழக அரசு சார்பில் வாதாடுபவர் மற்றும் அரசுக்கு ஆலோசனைகள் வழங்குபவர். இவர் உயர் நீதிமன்ற நீதிபதி நியமனத்துக்குரியத் தகுதிகளை உடையவர். தமிழகத்தின் தற்பொழுதய தலைமை வழக்குரைஞர் திரு ஏ. நவநீதகிருஷ்ணன். இவருக்கு துணை புரிகின்ற வகையில் இரு கூடுதல் தலைமை வழக்குரைஞர்கள் செயல்படுகின்றனர்.
# சென்னை உயர் நீதிமன்றம்

## மதுரை அமர்வு

சென்னை உயர் நீதிமன்றத்தின், மதுரை அமர்வு இந்தியாவின் தமிழக மாநிலத்தின் மதுரை மாவட்டத்தில் இயங்கும் மாநில உயர்நீதிமன்றத்தின் அமர்வாகும்.
# சென்னை உயர் நீதிமன்றம்

## மதுரை அமர்வு

### துவக்கம்

இக்கிளை உயர்நீதிமன்றம் சூலை 24, 2004 முதல் அப்பொழுதய இந்திய உச்ச நீதிமன்றத் தலைமை நீதிபதி திரு ஆர் சி லகோத்தியால்,
தலைமையின் கீழ் 54 நீதிபதிகள் (6 நடுவர்கள்) பணிபுரிகின்றனர். இவர்கள் உரிமை இயல் (சமூக நலன்- சிவில்) மற்றும் குற்றவியல் வழக்குகளையும் விசாரிக்கின்றனர். இதன் கிளையான மதுரை அமர்வு 2004 முதல் செயல்படுகின்றது என்பது குறிப்படத்தக்கது. அமர்வில் முழு நீதிப்பீடம்(புல் பெஞ்ச்)(full bench,Full Court ) எனப்படுவது, ஒரு வழக்கை இரண்டு பேருக்கு மேற்பட்ட நீதிபதிகள் விசாரிப்பதைக் குறிக்கும்.  
- உரிமையியல் நீதிமன்றங்களின் நீதிபரிபாலணையில்;
|-
! |முதன்மை அமர்வு
! |மதுரை அமர்வு
|-
||காஞ்சிபுரம்
||திண்டுக்கல்
|-
||சென்னை
||கன்னியாகுமரி
|-
||கோயம்புத்தூர்
||கரூர்
|-
||கடலூர்
||மதுரை
|-
||ஈரோடு
||புதுக்கோட்டை
|-
||தருமபுரி
||இராமநாதபுரம்
|-
||நாகப்பட்டினம்
||சிவகங்கை
|-
||நாமக்கல்
||விருதுநகர்
|-
| "|நீலகிரி
||தஞ்சாவூர்
|-
||பெரம்பலூர்
| "|தேனி
|-
||சேலம்
||தூத்துக்குடி
|-
| "|திருவண்ணாமலை
||திருநெல்வேலி
|-
||திருவள்ளூர்
||திருச்சிராப்பள்ளி
|-
||வேலூர்
தென்காசி
|-
||விழுப்புரம்
||--
|-
||பாண்டிச்சேரி
||--
|-
|}
# சென்னை உயர் நீதிமன்றம்

## சென்னை சட்டக்குறிப்பு

இந்தியாவின் சட்ட நிகழ்வுகளை, மற்றும் தகவல்களை வெளியிடும் சென்னை சட்டக்குறிப்பு உதயமான இடம் சென்னை உயர்நீதிமன்றம். இது தான் முதன் முதலில் தோன்றிய உயர் நீதிமன்ற சட்டக்குறிப்பு ஆகும். துவங்கிய ஆண்டு 1891.  
சென்னை சட்டக்குறிப்பு துவங்கியதின் வரலாற்றை உற்று நோக்கும் பொழுது பல அரிய தகவல்கள் நமக்கு கிடைக்கின்றன, முறைப்படி இயங்காத சங்கமாக ஒவ்வொரு சனிக்கிழமைகளிலும் 11 மணியளவில் **வக்கீல் பார்** எனப்படும் சங்கத்தில் மயிலாப்பூரில் மூத்த வழக்குரைஞரான, ஸ்ரீ எஸ் சுப்ரமணிய ஐயர் தலைமையில் இதர மூத்த உறுப்பினர்களுடன் கூடும் அளவில் 1888இல் துவங்கப்பட்டது. அதில் ஒரு கூட்டத்தில் எடுக்கப்பட்ட முடிவின்படி **சென்னை சட்டக்குறிப்பு சஞ்சீகை** என்ற ஒன்றை சட்ட காலாண்டு மதிப்பாய்வாகத் துவங்க இங்கிலாந்து, **சர் பிரட்ரிக் பொல்லாக் கினால்** 1885இல் துவங்கப்பட்டது, 1887இல் இது ஆர்வர்டு சட்ட பள்ளி அமைப்பால் விரிவடைந்தது.  
ஆரம்பித்தநாள் முதல் இன்று வரை இது பலருக்கும் பயன்தரும் வகையில் பலரும் சட்டக்குறிப்புகளை அறிய, அகத்தூண்டுதலை உருவாக்க, குறிப்பாக மாணவர்களுக்குப் பயனுள்ளவையாக இருக்கின்றது.
# சென்னை உயர் நீதிமன்றம்

## சமீபத்திய நிகழ்வுகள்

தமிழகத்தின் ஆட்சியாளர்கள் மற்றும் அதிகாரவர்க்கம் நீதி தவறும் நேரங்களில், தன்னுடைய தீர்ப்புகளின் மூலம் சாதாரண மக்களுக்கு அரண் அமைத்துக் கொடுத்துள்ளது சென்னை உயர் நீதிமன்றம். தனியார் பள்ளிக் கல்விக் கட்டணத்தை நிர்ணயிப்பது, சமச்சீர் கல்வியை நடைமுறைப்படுத்த உத்தரவிட்டது, அண்ணா நூற்றாண்டு நூலக இடமாற்றத்துக்குத் தடை விதித்தது, இந்திய கம்யூனிஸ்ட் கட்சியின் மூத்த தலைவர் நல்லகண்ணு தாமிரபரணி ஆற்றைக் காக்கத் தொடர்ந்த வழக்கில், தாமிரபரணி ஆற்றில் மணல் அள்ளத் தடை விதித்தது போன்றவை சென்னை உயர் நீதிமன்றத்தின் நீதி முறைமைக்குச் சான்றுகளாகும்.  
விடுமுறை நாட்களிலும் குடும்ப நல நீதிமன்றங்களை நடத்துவது, மிகவும் சிக்கலான சிவில் வழக்குகளில் இரண்டு தரப்புக்கும் இடையே கருத்து ஒற்றுமையை ஏற்படுத்த சமரச மையங்களை அமைத்து இருப்பது போன்றவை இந்தியாவுக்கே சென்னை உயர் நீதிமன்றம் காட்டிய வழிமுறைகள் ஆகும்.  
சென்னை உயர்நீதிமன்றத்தில் சமீபத்தில் பெப்ரவரி 19,2009
அன்று நீதிமன்றத்திற்குள்ளே வழக்கறிஞர்களும், காவல் துறையினரும் ஒருவரையொருவர்த் தாக்கிக் கொண்டனர். உயர் நீநிமன்றத்தில் உள்ள காவல் நிலையமும் தீ வைத்து கொளுத்தப்பட்டது. இவ்வன்முறையால் நீதிபதிகள் தாக்கப்பட்டனர். உடைமைகள் சேதப்படுத்தப்பட்டன. இது குறித்து நீதிமன்றங்கள் விசாரித்து வருகின்றன.  
செப்டம்பர் 8, 2012 அன்று சென்னை உயர் நீதிமன்றத்தின் 150 வது ஆண்டு நிறைவு விழா நிகழ்ச்சிகள் குடியரசுத் தலைவர் பிரணாப் முகர்ஜி மற்றும் தலைவர்கள் முன்னிலையில் கோலகலமாக நடந்தது. விழாவில் 150வது ஆண்டு விழா நினைவு கல்வெட்டை தமிழக முதல்வர் ஜெயலலிதா திறந்து வைத்தார்.
# சென்னை உயர் நீதிமன்றம்

## பாதுகாப்பு

*சென்னை உயர் நீதிமன்றத்தின்* பாதுகாப்பை தமிழ்நாடு காவல்துறையே இதுவரை கவனித்து வந்தது. இந்தக் காவல் போதாது, மத்திய பாதுகாப்பு படையின் பாதுகாப்பு வேண்டும் என்று நீதிபதிகள் உச்ச நீதி மன்றத்திற்குப் பரிந்துரை செய்தார்கள். இதனை எதிர்த்து தமிழக அரசு மேல் முறையீடு செய்தது. இந்த மேல்முறையீடு செல்லாது என்று உச்ச நீதிமன்றம் தள்ளுபடி செய்தது.
# சென்னை உயர் நீதிமன்றம்

## பெயர் மாற்றம்

*சென்னை உயர் நீதிமன்றத்தின்* பெயரை தமிழ்நாடு உயர் நீதிமன்றம் என்றும் உயர் நீதிமன்ற மதுரைக் கிளையை தமிழ்நாடு மதுரைக் கிளை என்றும் பெயர் மாற்றம் செய்ய வேண்டும் என 2016 ஆம் ஆண்டு ஆகத்து மாதம் 1 ஆம் நாள் தமிழ்நாடு சட்டமன்றத்தில் தமிழ்நாடு முதலமைச்சர் ஜெ. ஜெயலலிதாவால் தனித் தீர்மானம் நிறைவேற்றப்பட்டு இந்திய பிரதமருக்கு அனுப்பப்பட்டது.
# சுதுமலை

**சுதுமலை** (*Suthumalai*) இலங்கையின் வடக்கே யாழ்ப்பாண மாவட்டத்தில் அமைந்துள்ள ஒரு ஊராகும். இது யாழ் நகரிலிருந்து 6 கிலோ மீட்டர் தொலைவிலுள்ளது. இதன் எல்லைகளாக உடுவில், இணுவில், மானிப்பாய், தாவடி ஆகிய ஊர்கள் அமைந்துள்ளன. 2012 கணக்கெடுப்பின்படி, இங்கு 3,770 பேர் வாழ்கின்றனர்.  
இந்தக் கிராமத்தில் புகழ்பெற்ற சுதுமலை புவனேசுவரி அம்மன் கோயில் உட்படப் பல சைவக் கோவில்கள் உள்ளன. சிந்மய பாரதி வித்தியாலயம் மற்றும் இரு அரசினர் பாடசாலைகளையும் கொண்டமைந்துள்ளது. இதில் சிந்மய பாரதி வித்தியாலயம் ஆனது 1882 ஆம் ஆண்டு, சிந்மய பிள்ளை என்னும் வள்ளலினால் சைவப் பிள்ளைகளுக்காக கட்டப்பட்டதாகும். இந்த ஊரில் எழில் கொஞ்சும் வயல்களும் குளங்களும் காணப்படுகின்றன.  
சுதுமலையில் 1987 ஆகத்து 4 அன்று தமிழீழ விடுதலைப் புலிகளின் தலைவர் வேலுப்பிள்ளை பிரபாகரன் ஒரு இலட்சத்திற்கும் மேற்பட்ட மக்களிடம் உரையாற்றி புலிகளின் நிலைப்பாட்டை விளக்கினார். இலங்கை தமிழ் தேசியவாதத்தில் இந்த "சுதுமலைப் பிரகடனம்" ஒரு வரலாற்றுத் திருப்புமுனையாகும்.
- சுதுமலை புவனேசுவரி அம்மன் கோயில்
- சுதுமலை சிவன் கோயில்
- சுதுமலை முருகமூர்த்தி கோயில்
- சுதுமலை வடக்கு ஈஞ்சடி ஞானவைரவர் கோவில்
- சுதுமலை தெற்கு எச்சாட்டி வைரவர் ஆலயம்
# சுதுமலை

## சுதுமலையின் புகழ் பூத்தோர்

- ஆ. வி. மயில்வாகனம், கல்வியாளர்
- சோ. கிருஷ்ணராஜா, மெய்யியலாளர், வரலாற்றாளர்
- ஐ. சாந்தன் - ஈழத்து எழுத்தாளர்
# பகுப்பு:சிறுகதைகள்

- தமிழ் சிறுகதை இலக்கிய வடிவ வளர்ச்சி் மட்டுமே, உலகின் மற்ற மொழி சிறுகதை இலக்கியங்களுக்கு நிகராக உள்ளது. ஏனைய பிற இலக்கியம் வடிவங்கள் தமிழில் பின்தங்கியே உள்ளதென்று, உலக ஒப்பியல் இலக்கிய ஆராய்ச்சியாளர்கள் கூறுகின்றனர். தமிழின் சில சிறந்த, முக்கியமான சிறுகதைகள்.
# சிவப்பு கொலோபசுக் குரங்கு

சிவப்பு கொலோபசுக் குரங்கு மேற்கு, நடு, கிழக்கு ஆப்பிரிக்காவில் காணப்படுகின்றது. இதன் இனங்கள் தனித்தோ (அல்லோப்பாட்ரிக், allopattic) அல்லது சிறப்புச் சூழல்களில் மட்டும் கலப்புற்றோ (பாராபட்ரிக், parapatric) வாழ்கின்றன. இவை ஈரப்பதம் நிறைந்த காடுகளில் வாழ்கின்றன. சிவப்பு கொலோப்பசுக் குரங்குகள் வாழிடச் சிதைவால் மிகவும் தாக்குற்று அழிவுரும் இனம் என்று அறியப்படுகின்றது. இதனால் இது ஆப்பிரிக்காவின் முதனிகளில் அதிக அழிவாய்ப்பு கொண்ட சிற்றினமாக கருதப்படுகிறது. எனவே கீழ்க்காணும் உயிரினவகைப்பாட்டு பட்டியலில் நடு ஆப்பிரிக்க சிவப்பு கொலொபசுக் குரங்கைத் தவிர மற்ற எல்லா இனங்களும் அழிவாய்ப்பு நிலையில் உள்ளதாக கருதப்படுகின்றது..
# தமிழ்ப் பழமொழிகளின் பட்டியல்

**பழமொழிகள்** ஒரு சமுதாயத்திலே நீண்ட காலமாகப் புழக்கத்தில் இருந்து வரும் அனுபவக் குறிப்புகள் ஆகும்.
தமிழ் மொழி பேசுபவர்களிடையே வழக்கத்தில் உள்ள தமிழ்ப் பழமொழிகள் இங்கு அகரவரிசைப்படி தொகுத்தளிக்கப்பட்டுள்ளன.  
- அ | ஆ | இ | ஈ | உ | ஊ | எ | ஏ | ஐ | ஒ | ஓ | ஔ
- க | கா | கி | கீ | கு | கூ | கெ | கே | கை | கொ | கோ
- ச | சா | சி | சீ | சு | சூ | செ | சே | சை | சொ | சோ
- த | தா | தி | தீ | து | தூ | தே | தொ
- ந | நா | நி | நீ | நெ | நே | நை |நொ | நோ
- ப | பா | பி | பீ | பு |பூ | பெ | பே | பொ | போ
- ம | மா | மி | மீ | மு | மூ | மெ || மே | மை | மொ |மோ |
- யா |
- யோ |
- வ | வா | வி | வீ | வெ | வே
# தமிழ்ப் பழமொழிகளின் பட்டியல்

## அ

- அக்கம்பக்கம் பார்த்துப் பேசு.
- அகத்தி ஆயிரம் காய் காய்த்தாலும் புறத்தி புறத்திதான்.
- அகத்தின் அழகு முகத்தில் தெரியும்.
- அகல் வட்டம் பகல் மழை.
- அகல இருந்தால் நிகள உறவு, கிட்டவந்தால் முட்டப் பகை.
- அகல உழுகிறதை விட ஆழ உழு.
- அச்சமில்லாதவன் அம்பலம் ஏறுவான்.
- அச்சாணி இல்லாத தேர் முச்சாணும் ஓடாது
- அசைந்து தின்கிறது யானை, அசையாமல் தின்கிறது வீடு.
- அஞ்சிலே வளையாதது ஐம்பதிலே வளையுமா?
- அஞ்சும் மூன்றும் உண்டானால், அறியாப்பெண்ணும் சமைக்கும்
- அட்டை கொழுத்துப்போய் அருவாமணையில ஏறுச்சாம்
- அடக்கம் உடையார் அறிஞர், அடங்காதவர் கல்லார்.
- அடக்கமே பெண்ணுக்கு அழகு.
- அடம்பன் கொடியும் திரண்டால் மிடுக்கு.
- அக்கரைக்கு இக்கரை பச்சை.
- அடாது செய்தவன் படாது படுவான்.
- அடி உதவுவதுபோல் அண்ணன் தம்பி உதவ மாட்டான்.
- அடி நாக்கிலே நஞ்சும் நுனி நாக்கில் அமுதமும்.
- அடியாத மாடு பணியாது.
- அடிமேல் அடி வைத்தால் அம்மியும் நகரும்.
- அடுத்த வீட்டுக்காரனுக்கு அதிகாரம் வந்தால் அண்டை வீட்டுக்காரனுக்கு இரைச்சல் இலாபம்.
- அண்ணன் எப்போ சாவான் திண்ணை எப்போ காலியாகும்.
- அணில் கொம்பிலும், ஆமை கிணற்றிலும்.
- அணை கடந்த வெள்ளம் அழுதாலும் வாராது.
- அத்திப் பழத்தைப் பிட்டுப்பார்த்தால் அத்தனையும் புழு.
- அத்தைக்கு மீசை முளைத்தால் சித்தப்பா
- அந்தி மழை அழுதாலும் விடாது.
- அப்பன் அருமை மாண்டால் தெரியும்.
- அப்பியாச வித்தைக்கு அழிவில்லை.
- அம்பட்டன் குப்பையைக் கிளறினால் புறப்படுவதெல்லாம் மயிர்.
- அய்யர் வர்ற வரைக்கும் அமாவாசை காத்திருக்குமா!?
- அயலூரானுக்கு ஆற்றோரம் பயம், உள்ளூரானுக்கு மரத்தடியில் பயம்.
- அரசன் அன்று கொல்வான், தெய்வம் நின்று கொல்லும்.
- அரசன் இல்லாத நாடு அச்சில்லாத தேர்.
- அரசன் எவ்வழி குடிகள் அவ்வழி.
- அரண்டவன் கண்ணுக்கு இருண்டதெல்லாம் பேய்.
- அரிசி ஆழாக்கானாலும் அடுப்புக் கட்டி மூன்று வேண்டும்.
- அருமையற்ற வீட்டில் எருமையும் குடியிருக்காது.
- அரைக்காசை ஆயிரம் பொன்னாக்குகிறவளும் பெண்சாதி, ஆயிரம் பொன்னை அரைக்காசு ஆக்குகிறவளும் பெண்சாதி.
- அலை மோதும்போதே தலை முழுகு.
- அழிந்த கொல்லையில் குதிரை மேய்ந்தாலென்ன, கழுதை மேய்ந்தாலென்ன?
- அழிய உழுது அடர விதை.
- அழுகிற ஆணையும், சிரிக்கிற பெண்ணையும் நம்பக்கூடாது.
- அழுத பிள்ளை பால் குடிக்கும்.
- அழுதாலும் பிள்ளை அவளே பெற வேண்டும்.
- அள்ளிக் கொடுத்தால் சும்மா, அளந்து கொடுத்தால் கடன்.
- அளக்கிற நாழி அகவிலை அறியுமா?
- அளவுக்கு மிஞ்சினால் அமுதமும் நஞ்சு.
- அற்ப அறிவு அல்லற் கிடம்.
- அறக்கப் பறக்க பாடுபட்டாலும் படுக்க பாயில்லை.
- அறச் செட்டு முழு நட்டம் .
- அறப்படித்தவன் அங்காடி போனால், விற்கவும் மாட்டான் கொள்ளவும் மாட்டான்.
- அறமுறுக்கினால் அற்றும் போகும்.
- அறிந்தறிந்து செய்கிற பாவத்தை அழுதழுது தொலைக்கவேண்டும்.
- அறிய அறியக் கெடுவார் உண்டா?
- அறிவில்லார் சிநேகம் அதிக உத்தமம்.
- அறிவீன இடத்தில் புத்தி கேளாதே.
- அறிவீனர் தமக்கு ஆயிரம் உரைக்கினும் அவம்.
- அறிவு இல்லார் தமக்கு ஆண்மையுமில்லை.
- அறிவுடையாரை அரசனும் விரும்புவான்.
- அறுக்கத் தெரியாதவனுக்கு ஆயிரம் கதிர் அறுவாள்.
- அறுப்புக் காலத்தில் எலிக்கு ஐந்து பெண்சாதி.
- அறுபத்து நாலடிக் கம்பத்திலேறி ஆடினாலும், அடியில் இறங்கி தான் தியாகம் வாங்கவேண்டும்.
- அன்பு இருந்தால் ஆகாததும் ஆகும்.
- அன்று எழுதிவன் அழித்து எழுதுவானா?
- அன்று குடிக்கத் தண்ணீர் இல்லை ஆனைமேல் அம்பாரி வேணுமாம்.
- அன்னம் இட்டவர் வீட்டில் கன்னம் இடலாமா?
- அன்னைக்கு உதவாதவன் யாருக்கும் ஆகான்.
# தமிழ்ப் பழமொழிகளின் பட்டியல்

## ஆ

- ஆசை வெட்கமறியாது.
- ஆசைக்கு அக்காவைக் கட்டி கொஞ்சுறதுக்கு கொழுந்தியாவைக் கட்டிக்கிட்டானாம்..
- ஆட்டுக்கு வால் அளந்து வைத்திருக்கு.
- ஆட்டைக் கடிச்சு மாட்டைக் கடிச்சு கடைசியில மனுசனைக் கடிச்ச கதைமாதிரி..
- ஆடத் தெரியாதவன் அரங்கு கோணல் என்றானாம்.
- ஆடத் தெரியாதவளுக்குக் கூடம் போதாதாம்.
- ஆடுற மாட்டை ஆடிக் கறக்கணும்
- ஆடு பகையாம். குட்டி உறவாம்.
- ஆபத்துக்குப் பாவமில்லை.
- ஆய்ந்து பாராதான் காரியந் தான் சாந்துயரந் தரும்.
- ஆயிரம் வேரைக் கண்டவன் அரை வைத்தியன். (மருவி ஆயிரம் பேரைக் கொண்டவன் அரை வைத்தியன் என்று வழங்குகின்றது)
- ஆரால் கேடு, வாயால் கேடு.
- ஆரியக் கூத்தாடினாலும் காரியத்தில் கண்ணாயிரு.
- ஆலும் வேலும் பல்லுக்குறுதி, நாலும்[ நாலடியார்] இரண்டும்[குறள்] சொல்லுக்குறுதி.
- ஆலை இல்லாத ஊரிலே இலுப்பைப் பூச்சக்கரை.
- ஆழமறியாமல் காலை இடாதே.
- ஆவும் தென்னையும் ஐந்து வருடத்தில் பலம் தரும்.
- ஆளனில்லாத மங்கைக்கு அழகு பாழ்.
- ஆள் கொஞ்சமானாலும் ஆயுதம் மிடுக்கு.
- ஆளைக் கண்டால் நரி ஆசனம் போடுமாம்.
- ஆற்றிலே போட்டாலும் அளந்து போடு.
- ஆறிலுஞ் சாவு நூறிலுஞ் சாவு.
- ஆறின கஞ்சி பழங் கஞ்சி.
- ஆறு கடக்கிறவரையில் அண்ணன் தம்பி, ஆறு கடந்தால் நீ யார் நான் யார்?
- ஆறுகெட நாணல் இடு, ஊரு கெட நூலை விடு.
- ஆறு போவதே போக்கு அரசன் சொல்வதே தீர்ப்பு.
- ஆனை கறுத்தால் ஆயிரம் பொன்.
- ஆனைக்கு ஒரு காலம் பூனைக்கு ஒரு காலம்.
- ஆனைக்கும் அடிசறுக்கும்.
- ஆனை படுத்தால் ஆள் மட்டம்.
- ஆனை வரும் பின்னே. மணி ஓசை வரும் முன்னே, கேடு வரும் பின்னே மதி கெட்டு வரும் முன்னே.
# தமிழ்ப் பழமொழிகளின் பட்டியல்

## இ

- இக்கரை மாட்டுக்கு அக்கரை பச்சை.
- இங்கே தலை காட்டுகிறான், அங்கே வால் காட்டுகிறான்.
- இஞ்சி இலாபம் மஞ்சளில்.
- இடம் கொடுத்தால் மடம் பிடுங்குவான்.
- இட்ட உறவு எட்டு நாளைக்கு நக்கின உறவு நாலு நாலைக்கு.
- இட்டுக் கெட்டார் எங்குமே இல்லை.
- இட்டார் பெரியோர் இடாதார் இழி குலத்தோர்.
- இடுக்கண் வருங்கால் நகுக.
- இமைக்குற்றம் கண்ணுக்குத் தெரியாது.
- இரக்கப் போனாலும் சிறக்கப் போ.
- இரண்டு ஓடத்தில் கால் வைக்காதே.
- இரவற் சீலையை நம்பி இடுப்புக் கந்தையை எறியாதே.
- இராகு திசையில் வாழ்ந்தவனும் இல்லை
- இராச திசையில் கெட்டவனுமில்லை
- இராசா மகளானாலும் கொண்டனுக்கு பெண்டுதான்.
- இரும்பு பிடித்த கையும் சிரங்கு பிடித்த கையும் சும்மா இரா.
- இராமனைப்போல் இராசா இருந்தால் அனுமானைப்போல் சேவகனும் இருப்பான்.
- இருவர் நட்பு ஒருவர் பொறை.
- இல்லாது பிறாவது அள்ளாது குறையாது.
- இழவுக்கு வந்தவள் தாலி அறுப்பாளா?
- இழுக்குடைய பாட்டிற்கு இசை நன்று.
- இளங்கன்று பயமறியாது
- இளமையிற் கல்வி கல் மேல் எழுத்து.
- இளமையில் சோம்பல் முதுமையில் வருத்தம்.
- இறங்கு பொழுதில் மருந்து குடி
- இறுகினால் களி, இளகினால் கூழ்.
- இறைக்க ஊறும் மணற்கேணி, ஈயப் பெருகும் பெருஞ்செல்வம்.
- இறைத்த கிணறு ஊறும், இறையாத கேணி நாறும்.
- இனம் இனத்தைச் சேரும்.
- இனம் இனத்தோடே வெள்ளாடு தன்னோடே
- இன்றைக்கு இலை அறுத்தவன் நாளைக்கு குலை அறுப்பான்.
# தமிழ்ப் பழமொழிகளின் பட்டியல்

## ஈ

- ஈக்கு விடம் தலையில், தேளுக்கு விடம் கொடுக்கில்.
- ஈட்டி எட்டு முழம் பாயும் பணம் பாதாளம் மட்டும் பாயும்.
- ஈயார் தேட்டைத் தீயார் கொள்வர்.
- ஈர நாவிற்கு எலும்பில்லை.
- ஈயாதவனுக்கு புகழ் இல்லை
# தமிழ்ப் பழமொழிகளின் பட்டியல்

## உ

- உடல் உள்ள வரையில் கடல் கொள்ளாத கவலை.
- உடம்பு போனால் போகிறது கை வந்தால் போதும்.
- உடைமையும் வறுமையும் ஒரு வழி நில்லா
- உடையவன் பாரா வேலை ஒரு முழங் கட்டை.
- உப்பில்லா பண்டம் குப்பையிலே.
- உடைத்த சங்கு ஊத்துப் பறியுமா?
- உண்ட உடம்பிற்கு உறுதி, உழுத புலத்தில் நெல்லு.
- உட்கார்ந்தால் அல்லவா படுக்க வேண்டும்.
- உண்டு கொழுத்தால் நண்டு வலையில் இராது.
- உண்ணாச் சொத்து மண்ணாய்ப் போகும்.
- உண்ணீர் உண்ணீரென்றே ஊட்டாதார் தம் மனையில் உண்ணாமை கோடி பெறும்.
- உத்திராடத்தில் ஒரு பிள்ளையும், ஊர் வாரியில் ஒரு நிலமும்.
- உயர உயரப் பறந்தாலும் ஊர்க்குருவி பருந்தாகாது.
- உரலில் அகப்பட்டது உலக்கைக்கு தப்புமா?
- உருட்டும் புரட்டும் ஒடுக்கும் சிறப்பை.
- உழக்கு மிளகு கொடுப்பானேன், ஒளிந்திருந்து மிளகு சாரு குடிப்பானேன்
- உலை வாயை மூடினாலும் ஊர்வாயை மூடேலாது.
- உலோபிக்கு இரட்டை செலவு.
- உழுகிற நாளில் ஊருக்குப் போனால், அறுக்கிற நாளில் ஆள் தேவையில்லை.
- உழுதவன் கணக்குப் பார்த்தால் உழக்கேனும் மிஞ்சாது.
- உளவு இல்லாமல் களவு இல்லை.
- உள்ளது சொல்ல ஊருமல்ல நல்லது சொல்ல நாடுமல்ல
- உள்ளது போகாது இல்லது வாராது.
- உள்ளம் தீயெரிய உதடு பழஞ் சொரிய
- உறியிலே வெண்ணெய் இருக்க நெய்க்கலைவானேன்
- உறவு போகாமல் கெட்டது கடன் கேட்காமல் கெட்டது. [இதனை இப்படி கூட கூறுவார்கள்-பார்க்காத உறவும் கேட்காத கடனும் பாழ்]
- உப்பிட்டவரை உள்ளளவும் நினை.
- உள்ளூர் மாடு விலை போகாது.
- உள்ளூரில் ஓணான் பிடிக்காதவன், உடையார்பாளையம் போய் உடும்பு பிடிப்பானா?
# தமிழ்ப் பழமொழிகளின் பட்டியல்

## ஊ

- ஊசியைக் காந்தம் இழுக்கும் உத்தமனைச் சிநேகம் இழுக்கும்.
- ஊணுக்கு முந்துவான் வேலைக்குப் பிந்துவான்.
- ஊண் அற்றபோது உடலற்றது.
- ஊமையாய் இருந்தால் செவிடும் உண்டு.
- ஊமை ஊரைக் கெடுக்கும். கூழைஅம்பு(சிற்றம்பு) பேரைக் கெடுக்கும்.
- ஊர் இரண்டுபட்டால் கூத்தாடிக்குக் கொண்டாட்டம்.
- ஊர் உண்டு பிச்சைக்கு, குளம் உண்டு தண்ணீருக்கு.
- ஊர் வாயை மூட உலைமூடி இல்லை.
- ஊருடன் பகைக்கின் வேருடன் கெடும்
- ஊரான் பிள்ளையை ஊட்டி வளர்தால் தன் பிள்ளை தானே வளரும்
- ஊரோடு ஒத்து வாழ்.
- ஊழி பெயரினும் ஊக்கமது கைவிடல்.
# தமிழ்ப் பழமொழிகளின் பட்டியல்

## எ

- எங்கள் வீட்டுக்கு வந்தால் என்ன கொண்டு வருகிறாய், உங்கள் வீட்டுக்கு வந்தால் என்ன தருவாய் ?
- எங்கே புகையுண்டோ அங்கே நெருப்பு உண்டு.
- எச்சிற் கையால் காக்கை ஓட்டாதவன் பிச்சை கொடுப்பானா?
- எடுக்கிறது பிச்சை ஏறுகிறது பல்லாக்கு.
- எடுத்தேன் கவிழ்த்தேன் என்று இருக்கலாகாது.
- எட்டி பழுத்தென்ன, ஈயார் வாழ்ந்தென்ன?
- எண் இல்லாதவர் கண் இல்லாதவர்,
- எழுத்து இல்லாதவர் கழுத்து இல்லாதவர்.
- எண்சாண் உடம்பிற்கு சிரசே பிரதானம்.
- எண்ணிச் செய்கிறவன் செட்டி, எண்ணாமல் செய்கிறவன் மட்டி.
- எண்ணிச் செய்வது செட்டு, எண்ணாமல் செய்வது வேளாண்மை.
- எண்ணை முந்துதோ திரி முந்துதோ?
- எதார்த்தவாதி வெகுசன விரோதி.
- எதிர்த்தவன் ஏழை என்றால் கோபம் சண்டாளம்.
- எதை அடக்காவிட்டாலும் நாக்கை அடக்கவேண்டும்.
- எத்தனை புடம் போட்டாலும் இரும்பு பசும்பொன் ஆகுமா?
- எத்தால் வாழலாம், ஒத்தால் வாழலாம்.
- எந்நிலத்து வித்திடுனும் காஞ்சிரங்காய் தெங்காகா
- எய்தவன் இருக்க அம்பை நோவானேன் ?
- எரிகிறதைப் பிடுங்கினால் கொதிக்கிறது அடங்கும்.
- எரிகிற வீட்டில் பிடுங்கினது இலாபம்.
- எருமை வாங்கும் முன்னே நெய் விலை கூறாதே.
- எருது நோய் காக்கைக்கு தெரியுமா?
- எலி அழுதால் பூனை விடுமா?
- எலி இருக்கிற இடத்தில் பாம்பு இருக்கும்.
- எலி எண்ணைக்கு அழறது எலிப் புழுக்கை எதற்கு அழறது?
- எலிக்குத் திண்டாட்டம் பூனைக்குக் கொண்டாட்டம்
- எலி வளை யானாலும் தனி வலை வேண்டும்.
- எலும்பு கடிக்கிற நாய் இரும்பைக் கடிக்குமா?
- எல்லோருக்கும் ஒவ்வொன்று எளிது
- எல்லோரும் பல்லக்கு ஏறினால் பல்லக்கைத் தூக்குகிறவர் யார்?
- எழுதாக் கடனுக்கு அழுதால் தீருமா?
- எழுதியவன் ஏட்டைக் கெடுத்தான், படித்தவன் பாட்டைக் கொடுத்தான்
- எழுதி வழங்கான் வாழ்க்கை கழுதை புரண்ட களம்.
- எழுத்தறச் சொன்னாலும் பெண்புத்தி பின்புத்தி.
- எள் என்றால் எண்ணையாய் நிற்க வேண்டும்.
- எளியவன் பெண்டாட்டி எல்லோருக்கும் மைத்துனி.
- எளியாரை வலியார் அடித்தால் வலியாரை தெய்வம் அடிக்கும்
- எள்ளு என்கிறதற்கு முன்னே எண்ணெய் கொண்டு வருகிறான்.
- எள்ளுக்கு ஏழு உழவு , கொள்ளுக்கு ஓர் உழவு.
- எறும்பு ஊரக் கல்லுந் தேயும்.
- எறும்புந் தன் கையால் எண் சாண்
# தமிழ்ப் பழமொழிகளின் பட்டியல்

## ஏ

- ஏட்டுச் சுரைக்காய் கறிக்கு உதவாது.
- ஏதென்று கேட்பாருமில்லை எடுத்துப் பிடிப்பாருமில்லை
- ஏர் பிடித்தவன் என்ன செய்வான்? பானை பிடித்தவள் பாக்கியம்.
- ஏரி நிறைந்தால் கரை கசியும்.
- ஏருழுகிறவன் இளப்பமானால் எருது மச்சான் முறை கொண்டாடும்.
- ஏவுகிறவனுக்கு வாய்ச்சொல், செய்கிறவனுக்குத் தலைச்சுமை
- ஏழுழவு உழுதால் எருப்போட வேண்டாம்.
- ஏழை அமுத கண்ணீர் கூரிய வாளை ஓக்கும்.
- ஏழை என்றால் எவர்க்கும் எளிது
- ஏழை பேச்சு அம்பலம் ஏறாது
- ஏறச் சொன்னால் எருது கோபம், இறங்கச் சொன்னால் நொண்டிக்குக் கோபம்.
# தமிழ்ப் பழமொழிகளின் பட்டியல்

## ஐ

- ஐங்காயம் இட்டு அரைத்துக் கரைத்தாலும் தன் நாற்றம் போகாதாம் பேய்ச் சுரைக்காய்க்கு.
- ஐந்தில் வளையாதது ஐம்பதில் வளையாது.
- ஐயமான காரியத்தைச் செய்தல் ஆகாது.
- ஐயர் வருகிற வரை அமாவாசை நிற்குமா?
# தமிழ்ப் பழமொழிகளின் பட்டியல்

## ஒ

- ஒட்டத்கூத்தன் பாட்டுக்கு இரட்டைத் தாழ்ப்பாள்.
- ஒருமுறை சேமித்த பணம், இருமுறை சம்பாதித்த பணத்திற்குச் சமம்.
- **ஒரு பானை சோற்றுக்கு ஒரு சோறு பதம்.**
# தமிழ்ப் பழமொழிகளின் பட்டியல்

## ஓ

- ஓசை பெறும் வெண்கலம் ஓசை பெறா மட்கலம்.
- ஓட்டைக் கப்பலுக்கு ஒன்பது மாலுமி.
- ஓடிப்போனவனுக்கு ஒன்பதாம் இடத்தில் இராசா, அகப்பட்டவனுக்கு அட்டமத்திலே சனி.
- ஓடுகிறவனைக் கண்டால் துரத்துகிறவனுக்கு இலேசு.
- ஓதாதார்க்கு இல்லை உணர்வொடு ஒழுக்கம்.
- ஓதிய மரம் தூணாமோ, ஒட்டாங் கிளிஞ்சல் காசாமோ?
- ஓதுவார் எல்லாம் உழுவான் தலைக்கடையிலே.
- ஓர் ஊருக்கு ஒரு வழியா? ஒன்பது வழி.
- ஓர் ஊர்ப்பேச்சு ஓர் ஊருக்கு ஏச்சு.
- ஒரு காசு பேணின் இரு காசு தேறும்
- ஒரு குடம் பாலுக்கு ஒரு துளி பிரை
- ஒரு கை தட்டினால் ஓசை எழும்புமா?
- ஒரு கை (அல்லது வெறுங்கை) முழம் போடுமா?
- ஒரு நன்றி செய்தவரை உள்ள அளவும் நினை
- ஒரு நாள் கூத்துக்கு மீசையைச் சிரைக்கவா?
- ஒரு பானைச் சோற்றுக்கு ஒரு சோறு பதம்.
- ஒரு பொய்யை மறைக்க ஒன்பது பொய் சொல்லுதல்
- ஒருமைப் பாடில்லாத குடி ஒருமிக்கக் கெடும்.
- ஒருவர் அறிந்தால் இரகசியம், இருவர் அறிந்தால் அம்பலம்.
- ஒருவனாய்ப் பிறந்தால் தனிமை, இருவராய்ப் பிறந்தால் பகைமை.
- ஓய்யாரக் கொண்டையாம் தாழம்பூவாம், உள்ளே இருக்குமாம் ஈரும் பேனும்.
- ஒழுக்கம் உயர்குலத்தின் நன்று.
- ஒளிக்கப் போயும் தலையாரி வீட்டிலா!
# தமிழ்ப் பழமொழிகளின் பட்டியல்

## ஔ

- ஔவை சொல்லுக்கு அச்சம் இல்லை.
# தமிழ்ப் பழமொழிகளின் பட்டியல்

## கா

- காசுக்கு ஒரு குதிரையும் வேண்டும் காற்றைப் போலப் பறக்கவும் வேண்டும்.
- காட்டு வாழை வந்தால் வீட்டு வாழ்வு போகும்.
- காட்டுக்கு எறித்த நிலாவும் கானலுக்குப் பெய்த மழையும்.
- காகம் திட்டி மாடு சாகாது.
- காட்டுப் பூனைக்குச் சிவராத்திரி விரதமா?
- காட்டை வெட்டிச் சாய்த்தவனுக்குக் கம்பு பிடுங்கப் பயமா?
- காடு காத்தவனும் கச்சேரி காத்தவனும் பலன் அடைவான்.
- காண ஒரு தரம் கும்பிட ஒரு தரமா?
- காணி ஆசை கோடி கேடு.
- காணிக்குச் சோம்பல் கோடிக்கு வருத்தம்
- காத்திருந்தவன் பெண்டாட்டியை நேத்து வந்தவன் கொண்டு போனானாம்.
- காப்பு சொல்லும் கை மெலிவை.
- காமாலைக் கண்ணணுக்குக் கண்டதெல்லாம் மஞ்சள் நிறம்.
- காய்த்த மரம் கல் அடிபடும்.
- காய்ந்தும் கெடுத்தது பெய்தும் கெடுத்தது.
- கார்த்திகைக்குப் பின் மழையும் இல்லை, கர்ணனுக்குப் பின் கொடையும் இல்லை
- கார்ப் பயிர் கலந்து கெட்டது
- காரியம் பெரிதோ வீரியம் பெரிதோ?
- காரியமாகும் வரையில் கழுதையையும் காலைப்பிடி.
- காலம் செய்கிறது ஞாலம் செய்யாது.
- காலம் போம் வார்த்தை நிற்கும், கப்பல் போம் துறை நிற்கும்
- காலளவே ஆகுமாம் கப்பலின் ஓட்டம், நூலளவே ஆகுமாநுண்சீலை.
- காலுக்குத் தக்க செருப்பும்,கூலிக்குத் தக்க உழைப்பும்.
- காவடிப் பாரம் சுமக்கிறவனுக்குத் தெரியும்
- காதற்ற ஊசியும் வாராது காணுங் கடைவழிக்கே
- காற்றில்லாமல் தூசி பறக்குமா?
- காற்று உள்ளபோதே தூற்றிக்கொள்.
- காற்றுக்கு எதிர்லே துப்பினால் முகத்தில் விழும்.
# தமிழ்ப் பழமொழிகளின் பட்டியல்

## கி

- கிட்டாதாயின் வெட்டென மற.
- கிடக்கிறபடி கிடக்கட்டும் கிழவியைத் தூக்கி மணையில் வை.
- கிணற்றுக்குத் தப்பித் தீயிலே பாய்ந்தான்.
- கிணற்றுத் தவளைக்கு நாட்டு வளப்பம் ஏன்?
- கிழவன் பேச்சு கின்னாரக்காரனுக்குக் கேட்குமா?
# தமிழ்ப் பழமொழிகளின் பட்டியல்

## கீ

- கீர்த்தியால் பசி தீருமா?
- கீரை மசிச்ச சட்டியிலே ரசம் வச்சமாதிரி.
- கீறி ஆற்றினால் புண் ஆறும்.
# தமிழ்ப் பழமொழிகளின் பட்டியல்

## கு

- குங்குமம் சுமந்த கழுதை மணம் அறியுமா?
- குசவனுக்கு ஆறுமாதம் தடிகாரனுக்கு அரை நாழிகை.
- குடல் காய்ந்தால் குதிரையும் வைக்கோல் தின்னும்.
- குடி, சூது, விபசாரம் குடியைக் கெடுக்கும்.
- குடிக்கிறது கூழ் கொப்புளிக்கிறது பன்னீர்.
- குடி வைத்த வீட்டிலே கொள்ளி வைக்கலாமா?
- குடும்பத்தில் இளையவனும் கூத்தாடியில் கோமாளியும் ஆகாது.
- குட்டுப் பட்டாலும் மோதிரக் கையால் குட்டுப்படவேண்டும்.
- குணத்தை மாற்றக் குருவில்லை.
- குணம் இல்லா வித்தை எல்லாம் அவித்தை.
- குணம் பெரிதேயன்றிக் குலம் பெரிதன்று.
- குதிரை இருப்பு அறியும், கொண்ட பெண்டாட்டி குணம் அறிவாள்.
- குதிரை ஏறாமல் கெட்டது, கடன் கேளாமல் கெட்டது.
- குதிரை குணமறிந்தல்லவோ தம்பிரான் கொம்பு கொடுக்கவில்லை.
- குந்தி இருந்து தின்றால் குன்றும் மாளும்.
- குப்பை உயரும் கோபுரம் தாழும்.
- குமர் தனியப் போனாலும் கொட்டாவி தனியப் போகாது.
- குரங்கின் கைப் பூமாலை.
- குரங்குக்குப் புத்தி சொல்லித் தூக்கணாங் குருவி கூண்டு இழந்தது.
- குரு இலார்க்கு வித்தையுமில்லை முதல் இல்லார்க்கு ஊதியமில்லை.
- குரு குசு விட்டால் குற்றமில்லை.
- குருட்டுக் கண்ணுக்குக் குறுணி மையிட்டுமென்ன?
- குரு மொழி மறந்தோன் திருவழிந்து அழிவான்.
- குரைக்கிற நாய் கடிக்காது.
- குரைக்கிற நாய் வேட்டை பிடிக்குமா?
- குலம் குப்பையிலே, பணம் பந்தியிலே
- குலத்தளவே ஆகுமாம் குணம்
- குலவித்தை கற்றுப் பாதி கல்லாமற் பாதி.
- குல வழக்கும் இடை வழக்கும் கொஞ்சத்தில் தீராது.
- குறைகுடம் தளும்பும், நிறைகுடம் தளும்பாது.
- குறையச் சொல்லி, நிறைய அள.
- குற்றமுள்ள நெஞ்சு குறுகுறுக்கும், குறும்பியுள்ள காது தினவு கொள்ளும்
- குற்றம் பார்க்கின் சுற்றம் இல்லை
- குழந்தையும் தெய்வமும் கொண்டாடின இடத்திலே.
- குப்பையிற் கிடந்தாலும் குன்றிமணி நிறம் போகுமா?
- கும்பிடு கொடுத்துக் கும்பிடு வாங்கு.
# தமிழ்ப் பழமொழிகளின் பட்டியல்

## கூ

- கூரைமேலே சோறு போட்டால் ஆயிரம் காகம்.
- கூரையேறி கோழி பிடிக்காதவன் வானம் ஏறி வைகுண்டம் போனானாம்..
- கூலியைக் குறைக்காதே வேலையைக் கெடுக்காதே?
- கூழுக்கு மாங்காய் கொண்டாட்டம், குரங்குக்குத் தேங்காய் கொண்டாட்டம்.
- கூழுக்கும் ஆசை, மீசைக்கும் ஆசை.
# தமிழ்ப் பழமொழிகளின் பட்டியல்

## கெ

- கெடுக்கினும் கல்வி கேடுபடாது
- கெடுமதி கண்ணுக்குத் தோன்றாது
- கெடுவான் கேடு நினைப்பான்
- கெட்டாலும் செட்டி செட்டியே, கிழிந்தாலும் பட்டு பட்டே.
- கெட்டிக்காரன் புளுகு எட்டு நாளையில் தெரியும்.
- கெட்டும் பட்டணம் சேர்
- கெண்டையைப் போட்டு வராலை இழு.
- கெரடி கற்றவன் இடறி விழுந்தால் அதுவும் ஒரு வித்தை என்பான்.
- கெலிப்பும் தோற்பும் ஒருவர் பங்கல்ல.
# தமிழ்ப் பழமொழிகளின் பட்டியல்

## கே

- கேடு வரும் பின்னே, மதி கெட்டுவரும் முன்னே.
- கேட்டதெல்லாம் நம்பாதே. நம்பியதெல்லாம் சொல்லாதே.
- கேளும் கிளையுங் கெட்டோர்க்கு இல்லை.
- கேள்விப் பேச்சில் பாதிதான் நிசம்.
- கேள்விச் செவியன் குடியைக் கெடுத்தான்.
# தமிழ்ப் பழமொழிகளின் பட்டியல்

## கை

- கைக்கு எட்டினது வாய்க்கு எட்டவில்லை.
- கைக்கோளனுக்குக் காற்புண்ணும் நாய்க்குத் தலைப்புண்ணும் ஆறா
- கைப்புண்ணுக்குக் கண்ணாடி வேண்டுமா?
- கைப்பொருளற்றால் கட்டினவளும் பாராள்
- கையாளாத ஆயுதம் துருப்பிடிக்கும்
- கையிலே காசு வாயிலே தோசை
- கையில் உண்டானால் காத்திருப்பார் ஆயிரம் பேர்.
- கையூன்றிக் கரணம் போடவேண்டும்.
- கையில் பிடிப்பது துளசி மாலை, கக்கத்தில் இடுக்குவது கன்னக்கோலம்
# தமிழ்ப் பழமொழிகளின் பட்டியல்

## கொ

- கொடிக்குக் காய் கனமா?
- கொடுக்கிறவனைக் கண்டால் வாங்குகிறவனுக்கு இளக்காரம்.
- கொடுங்கோல் அரசு நெடுங்காலம் நில்லாது.
- கொடுத்ததைக் கேட்டால் அடுத்து வரும் பகை.
- கொட்டினால் தேள், கொட்டாவிட்டால் பிள்ளைப் பூச்சி
- கொண்டானும் கொடுத்தானும் ஒன்று, கலியாணத்தைக் கூட்டி வைத்தவன் வேறு.
- கொலைக்கு அஞ்சாதவன் பழிக்கு அஞ்சான்.
- கொல்லன் தெருவில் ஊசி விலைபோமா?
- கொல்லைக் காட்டு நரி சலசலப்புக்கு அஞ்சுமா?
- கொள்ளிக்கு எதிர்போனாலும், வெள்ளிக்கு எதிர்போகலாகாது.
- கொற்றவன் தன்னிலும் கற்றவன் மிக்கோன்.
# தமிழ்ப் பழமொழிகளின் பட்டியல்

## கோ

- கோட் சொல்பவைக் கொடுந்தேள் என நினை.
- கோட் சொல்லும் வாய் காற்றுடன் நெருப்பு.
- கோணி கோடி கொடுப்பதிலும் கோணாமற் காணி கொடுப்பது நல்லது.
- கோத்திரமறிந்து பெண்ணைக்கொடு, பாத்திரமறிந்து பிச்சையிடு.
- கோபம் உள்ள இடத்தில் குணம் உண்டு.
- கோபம் சண்டாளம்.
- கோயிற் பூனை தேவர்க்கு அஞ்சுமா?
- கோழி மிதித்துக் குஞ்சு முடம் ஆகுமா?
- கோளுஞ் சொல்லி கும்பிடுவானேன்?
- கோடானுகோடி கொடுப்பினும் தன்னுடைய நாக்கு கோடாமை கோடி பெறும்
- கோடானுகோடி கொடுத்தாலும் நாவினால் தவறு சொல்லாதது கோடி பெறும்.
- கோடி கொடுப்பினும் குடில் பிறந்தார் தம்மோடு கூடுவதே கோடி பெறும்.
# தமிழ்ப் பழமொழிகளின் பட்டியல்

## ச

- சண்டிக் குதிரை நொண்டிச் சாரதி
- சத்தியமே வெல்லும், அசத்தியம் கொல்லும்.
- சந்தியிலே அடித்ததற்குச் சாட்சியா?
- சபையிலே நக்கீரன் அரசிலே விற்சேரன்.
- சம்பளம் இல்லாத சேவகனும், கோபமில்லாத எசமானும் சருகைக் கண்டு தணலஞ்சுமா
- சர்க்கரை என்றால் தித்திக்குமா?
# தமிழ்ப் பழமொழிகளின் பட்டியல்

## சா

- சாகத் துணிந்தவனுக்கு சமுத்திரம் முழங்கால்.
- சாகிறவரைக்குஞ் சங்கடமானால் வாழுகிறது எக்காலம்?
- சாகிறவரையில் வைத்தியன் விடான், செத்தாலும் விடான் பஞ்சாங்கக்காரன்.
- சாட்சிக்காரன் காலில் விழுவதிலும் சண்டைக்காரன் காலில் விழலாம்.
- சாட்டை இல்லாப் பம்பரம் ஆட்டிவைக்க வல்லவன்.
- சாண் ஏற முழம் சறுக்கிறது.
- சாது மிரண்டால் காடு கொள்ளாது.
- சாத்திரம் பாராத வீடு சமுத்திரம், பார்த்த வீடு தரித்திரம்.
- சாத்திரம் பொய் என்றால் கிரகணத்தைப் பார்.
- சாதுரியப்பூனை மீன் இருக்க, புளியங்காயத் திங்கிறதாம்
- சாப்பிள்ளை பெற்றாலும் மருத்துவச்சிக் கூலி தப்பாது.
# தமிழ்ப் பழமொழிகளின் பட்டியல்

## சி

- சின்னப்புள்ள வெள்ளாமை வீடு வந்து சேராது.
- சித்திரமும் கைப்பழக்கம்
# தமிழ்ப் பழமொழிகளின் பட்டியல்

## சு

- சுக துக்கம் சுழல் சக்கரம்.
- சுடர் விளக்காயினும் தூண்டுகோல் ஒன்று வேண்டும்.
- சுட்ட சட்டி அறியுமா சுவை.
- சுட்ட மண்ணும் பச்சை மண்ணும் ஒட்டுமா?
- சுண்டைக்காய் காற்பணம் சுமை கூலி முக்காற்பணம்.
- சுத்தம் சோறு போடும் எச்சில் இரக்க வைக்கும்.
- சுத்த வீரனுக்கு உயிர் துரும்பு.
- சும்மா வந்த மாட்டை பல்லைப் பிடித்துப் பாராதே
- சும்மா இருக்கிற தம்பிரானுக்கு இரண்டு பட்டை.
- சும்மா கிடக்கிற சங்கை ஊதிக்கெடுத்தான் ஆண்டி.
- சுயபுத்தி போனாலும் சொற்புத்தி வேண்டாமா?
- சுவரை வைத்துத்தான் சித்திரம் வரையவேண்டும்.
- சுவாமி வரங் கொடுத்தாலும் பூசாரி இடங்கொடுக்க மாட்டான்.
# தமிழ்ப் பழமொழிகளின் பட்டியல்

## சூ

- சூடு கண்ட பூனை அடுப்பங் கரையிற் சேராது.
# தமிழ்ப் பழமொழிகளின் பட்டியல்

## செ

- செக்களவு பொன்னிருந்தாலும் செதுக்கியுண்டால் எத்தனை நாளுக்குக் காணும்.?
- செடியிலே வணங்காததா மரத்திலே வணங்கும்?
- செட்டி மிடுக்கோ சரக்கு மிடுக்கோ?
- செட்டியார் வாழ்வு செத்தால் தெரியும்.
- செத்தவன் உடைமை இருந்தவனுக்கு அடைக்கலம்.
- செயவன திருந்தச் செய்.
- செருப்பின் அருமை வெயிலில் தெரியும், நெருப்பின் அருமை குளிரில் தெரியும்.
- செருப்புக்காகக் காலைத் தறிக்கிறதா?
- செல்லமுத்துன வாழக்காய் புளியில்லாமல் அவிஞ்சுச்சாம்.
- செலவில்லாச் செலவு வந்தால் களவில்லாக் களவு வரும்.
- சென்ற இடம் எல்லாம் சிறப்பே கல்வி.
# தமிழ்ப் பழமொழிகளின் பட்டியல்

## சே

- சேத்துல கிடக்கிற எருமையைத் தூக்குவானேன். சேலை நனைஞ்சுதுன்னு அழுவானேன்!?
- சேராத இடத்திலே சேர்ந்தால் துன்பம் வரும்.
- சேற்றிலே புதைந்த யானையைக் காக்கையுங் கொத்தும்.
- சேற்றிலே செந்தாமரை போல.
# தமிழ்ப் பழமொழிகளின் பட்டியல்

## சை

- சைகை அறியாதவன் சற்றும் அறியான்.
# தமிழ்ப் பழமொழிகளின் பட்டியல்

## சொ

- சொப்பனங் கண்ட அரிசி சோற்றுக்காகுமா?
- சொல் அம்போ வில் அம்போ?
- சொல்லாது பிறவாது அள்ளாது குறையாது.
- சொல்லாமற் செய்வார் நல்லோர் சொல்லியுஞ் செய்யார் கசடர்.
- சொல்லிப் போகவேணும் சுகத்திற்கு, சொல்லாமற் போகவேணும் துக்கத்திற்கு.
- சொல்லுகிறவனுக்கு வாய்ச்சொல் , செய்கிறவனுக்கு தலைச்சுமை.
- சொல்வல்லவனை வெல்லல் அரிது.
- சொறி புடிச்ச கையும் சிரங்கு புடிச்ச கையும் சும்மா இருக்குமா!?
- சொறிந்து தேய்க்காத எண்ணெயும் பரிந்து இடாத சோறும் பாழ்.
- சொற்கேளாப் பிள்ளையினால் குலத்துக்கீனம்.
- சொன்னதைச் சொல்லும் கிளிப்பிள்ளை.
# தமிழ்ப் பழமொழிகளின் பட்டியல்

## சோ

- சோம்பலே சோறு இன்மைக்குப் பிதா.
- சோம்பேறிக்கு வாழைப்பழம் தோலோடே..
- சோற்றுக்குக் கேடு பூமிக்குப் பாரம்.
- சோழியன் குடுமி சும்மா ஆடாது
# தமிழ்ப் பழமொழிகளின் பட்டியல்

## த

- தங்கம் தரையிலே தவிடு பானையிலே.
- தஞ்சம் என்று வந்தவனை வஞ்சித்தல் ஆகாது.
- தடி எடுத்தவன் தண்டல்காரனா ?
- தட்டானுக்குப் பயந்தல்லவோ பரமசிவனும் அணிந்தான் சர்ப்பத்தையே.
- தட்டானுக்கு சட்டை போட்டால் குட்டை பையன் கட்டையால் அடிப்பான்
- தட்டிப்பேச ஆள் இல்லாவிட்டால் தம்பி சண்டப் பிரசண்டன்.
- தணிந்த வில்லுத்தான் தைக்கும்.
- தண்ணீரிலே விளைந்த உப்புத் தண்ணீரிலே கரைய வேண்டும்.
- தண்ணீரையும் தாயையும் பழிக்காதே.
- தண்ணீர் வெந்நீரானாலும் நெருப்பை அவிக்கும்.
- தந்தை எவ்வழி புதல்வன் அவ்வழி.
- தம்பி உடையான் படைக்கு அஞ்சான்.
- தருமம் தலை காக்கும்.
- தலை இடியும் காய்ச்சலும் தனக்கு வந்தால் தெரியும்.
- தலை இருக்க வால் ஆடலாமா ?
- தலைக்கு மேல் வெள்ளம் சாண் ஓடி என்ன, முழம் ஓடி என்ன ?
- தலை எழுத்தை தந்திரத்தால் வெல்லலாமா?
- தலையாரியும் அதிகாரியும் ஒன்றானால் சம்மதித்தபடி திருடலாம்.
- தவத்துக்கு ஒருவர் கல்விக்கு இருவர்.
- தவளை தன் வாயாற் கெடும்.
- தவிட்டுக்கு வந்த கை தங்கத்துக்கும் வரும்.
- தனிமரம் தோப்பாகுமா?
- தத்தித்தூதோதாது தாதித்தூதோதீது!
# தமிழ்ப் பழமொழிகளின் பட்டியல்

## தா

- தான் திருடன் பிறரை நம்பான்.
- தாயிற் சிறந்த கோயிலுமில்லை
# தமிழ்ப் பழமொழிகளின் பட்டியல்

## து

- துப்பு கெட்டவளுக்கு இரட்டை பரிசாம்.
- துள்ளற மாடு பொதி சுமக்காது.
# தமிழ்ப் பழமொழிகளின் பட்டியல்

## தொ

- தொட்டில் பழக்கம் சுடுகாடு வரைக்கும்.
# தமிழ்ப் பழமொழிகளின் பட்டியல்

## ந

- நகத்தாலே கிள்ளுகிறதைக் கோடாரி கொண்டு வெட்டுகிறான்.
- நடக்க அறியாதவனுக்கு நடுவீதி காத வழி.
- நடந்தால் நாடெல்லாம் உறவு , படுத்தால் பாயும் பகை.
- நட்டுவன் பிள்ளைக்குக் கொட்டிக் காட்ட வேண்டுமா !
- நண்டு கொழுத்தால் வளையில் இராது, தண்டு கொழுத்தால் தரையில் இராது.
- நண்டு திங்கிற ஊருக்குப் போனால் நடுத்துண்டு நம்ம துண்டு
- நத்தையின் வயிற்றிலும் முத்துப் பிறக்கும்
- நமக்கு ஆகாததது நஞ்சோடு ஒக்கும்.
- நமனுக்கு நாலு பிள்ளை கொடுத்தாலும் உற்றாருக்கு ஒரு பிள்ளை கொடுக்கமாட்டான்.
- நமன் அறியாத உயிரும் நாரை அறியாத குளமும் உண்டோ?
- நயத்திலாகிறது பயத்திலாகாது.
- நரிக்கு இடங்கொடுத்தால் கிடைக்கு இரண்டு ஆடு கேட்டும்.
- நரிக்கு கொண்டாட்டம் நண்டுக்குத் திண்டாட்டம்.
- நரை திரை இல்லை, நமனும் அங்கில்லை.
- நல் இணக்க மல்லது அல்லற் படுத்தும்.
- நல்லது செய்து நடுவழியே போனால், பொல்லாதது போகிற வழியே போகிறது.
- நல்ல வேளையில் நாழிப்பால் கறவாதது கன்று செத்துக் கலப் பால் கறக்குமா ?
- நல்லவன் என்று பெயர் எடுக்க நெடுநாட் செல்லும்.
- நல்லவன் ஒரு நாள் நடுவே நின்றால் அறாத வழக்கும் அறும்.
- நல்லார் பொல்லாரை நடக்கையால் அறியலாம்.
- நக்குற நாய்க்கு, செக்கு என்ன, சிவலிங்கம் என்ன.
# தமிழ்ப் பழமொழிகளின் பட்டியல்

## நா

- நா அசைய நாடு அசையும்.
- நாக்கிலே இருக்கிறது நன்மையும் தீமையும்.
- நாடறிந்த பார்ப்பானுக்கு பூணூல் அவசியமா?
- நாம் ஒன்று நினைக்க , தெய்வம் ஒன்று நினைக்கும்.
- நாயைக் கண்டால் கல்லை காணோம், கல்லைக் கண்டால் நாயை காணோம்.
- நாய் இருக்கிற சண்டை உண்டு.
- நாய்க்கு வேலையில்லை நிறக நேரமும் இல்லை.
- நாய் விற்ற காசு குரைக்குமா?
- நாலாறு கூடினால் பாலாறு.
- நாள் செய்வது நல்லார் செய்யார்.
- நாற்பது வயதுக்கு மேல் நாய் குணம்.
- நாற்பது வயதுக்கு மேல் நாய் குணம்.
# தமிழ்ப் பழமொழிகளின் பட்டியல்

## நி

- நித்தம் போனால் முத்தம் சலிக்கும்.
- நித்திய கண்டம் பூரண ஆயிசு.
- நித்தியங் கிடைக்குமா அமாவாசை சோறு?
- நித்திரை சுகம் அறியாது.
- நிலத்தில் எழுந்த பூண்டு நிலத்தில் மடிய வேண்டும்.
- நிழலின் அருமை வெயிலிற் போனால் தெரியும்.
- நின்ற வரையில் நெடுஞ் சுவர், விழுந்த அன்று குட்டிச்சுவர்.
# தமிழ்ப் பழமொழிகளின் பட்டியல்

## நீ

- நீந்த மாட்டாதவனை ஆறு கொண்டு போம்.
- நீர் ஆழம் கண்டாலும் நெஞ்சு ஆழம் காண முடியாது.
- நீர் உள்ள மட்டும் மீன் குஞ்சு துள்ளும்.
- நீர் மேல் எழுத்து போல்.
- நீலிக்குக் கண்ணீர் இமையிலே.
- நீள நீளத் தெரியும் மெய்யும் பொய்யும்.
# தமிழ்ப் பழமொழிகளின் பட்டியல்

## நு

- நுனிக்கொம்பில் ஏறி அடிக்கொம்பு வெட்டுவார்களா?
- நுணலும் தன் வாயால் கெடும்
# தமிழ்ப் பழமொழிகளின் பட்டியல்

## நூ

- நூல் கற்றவனே மேலவன்.
- நூலளவே யாகுமாம் நுண்ணறிவு.
- நூலைப் போல சேலை தாயைப் போல பிள்ளை.
- நூற்றுக் மேல் ஊற்று, ஆயிரத்துக்கு மேல் ஆற்றுப் பெருக்கு.
- நூற்றைக் கொடுத்தது குறுணி.
# தமிழ்ப் பழமொழிகளின் பட்டியல்

## நெ

- நெய் முந்தியோ திரி முந்தியோ.
- நெருப்பு இல்லாமல் நீள் புகை எழும்புமா?
- நெருப்பு என்றால் வாய்வெந்து போமா?
- நெருப்புப் பந்திலிலே மெழுகுப் பதுமை ஆடுமோ?
- நெல்லுக்குப் பாய்கிற தண்ணீர் புல்லுக்கும் பாயும்.
# தமிழ்ப் பழமொழிகளின் பட்டியல்

## நே

- நேற்று உள்ளார் இன்று இல்லை.
- நேத்து அடிச்ச மொசலு(முயல்) இன்னைக்கு விருந்தாச்சு. மொசலை (முயலை) அடிச்சவன் செத்து ஆறு மாசமாச்சு
# தமிழ்ப் பழமொழிகளின் பட்டியல்

## நை

- நைடதம் புலவர்க்கு ஔடதம்.
# தமிழ்ப் பழமொழிகளின் பட்டியல்

## நொ

- நொண்டிக் குதிரைக்குச் சறுக்கினது சாக்கு.
- நொறுங்கத் தின்றால் நூறு வயது.
# தமிழ்ப் பழமொழிகளின் பட்டியல்

## நோ

- நோயற்ற வாழ்வே குறையற்ற செல்வம்.
- நோய் கொண்டார் பேய் கொண்டார்.
- நோய்க்கு இடம் கொடேல்.
# தமிழ்ப் பழமொழிகளின் பட்டியல்

## ப

- பகலில் பக்கம் பார்த்துப் பேசு இரவில் அதுதானும் பேசாதே.
- பகுத்தறியாமல் துணியாதே , படபடப்பாகச் செய்யாதே.
- பகைவர் உறவு புகை எழு நெருப்பு.
- பக்கச் சொல் பதினாயிரம்.
- பசி எடுத்தவனுக்கு ருசி தெரியாது.
- பசியுள்ளவன் ருசி அறியான்.
- பசி வந்திடில் பத்தும் பறந்துபோகும்
- பசுவிலும் ஏழை இல்லை பார்ப்பாரிலும் ஏழையில்லை.
- பச்சை மண்ணும் சுட்டமண்ணும் ஒட்டுமா?
- பங்குனி என்று பருக்கிறதுமில்லை, சித்திரை என்றும் சிறுக்கிறுதுமில்லை
- பஞ்சும் நெருப்பும் ஒன்றாய்க் கிடக்குமோ?
- படிக்கிறது திருவாய் மொழி இடிக்கிறது பெருமாள் கோயில்.
- படைக்கும் ஒருவன் கொடைக்கும் ஒருவன்.
- படையிருந்தால் அரணில்லை.
- படை முகத்திலும் அறிமுகம் வேண்டும்.
- பட்ட காலிலே படும் கெட்ட குடியே கெடும்.
- பட்டா உன்பேரில் சாகுபடி என்பேரில்.
- பட்டுக்கோட்டைக்கு வழி கேட்டால், கொட்டைப் பாக்கு விலை சொல்லுகின்றாய்.
- பட்டும் பட்டாடையும் பெட்டியிலிருக்கும், காற்காசு கந்தையில் ஓடி உலாவும்.
- பணக்காரன் பின்னும் பத்துப்பேர், பைத்தியக்காரன் பின்னும் பத்துப்பேர்.
- பணத்தைப் பார்க்கிறதா பழைமையைப் பார்க்கிறதா?
- பணம் என்ன செய்யும் பத்தும் செய்யும்.
- பணக்காரன் பின்னும் பத்துப்பேர், பைத்தியக்காரன் பின்னும் பத்துபேர்.
- பணம் உண்டானால் மணம் உண்டு.
- பணம் பந்தியிலே குலம் குப்பையிலே.
- பண்ணப் பண்ணப் பலவிதம் ஆகும்
- பண்ணிய பயிரிலே புண்ணியம் தெரியும்.
- பதறாத காரியம் சிதறாது.
- பந்திக்கில்லாத வாழைக்காய் பந்தலிலே கட்டித் தொங்குகிறது.
- பத்துப்பேருக்குப் பல்குச்சி ஒருவனுக்குத் தலைச்சுமை.
- பரணியிலே பிறந்தால் தரணி ஆளலாம்.
- பருத்திக்கு உழும் முன்னே தம்பிக்கு எட்டு முழம்.
- பலநாளைத் திருடன் ஒரு நாளைக்கு அகப்படுவான்.
- பல மரம் கண்ட தச்சன் ஒரு மரமும் வெட்டமாட்டான்.
- பல்லக்கு ஏய யோகம் உண்டு உன்னி ஏறச் சீவன் இல்லை.
- பல்லுப் போனால் சொல்லுப் பேச்சு.
- பழகப் பழகப் பாலும் புளிக்கும்.
- பழி ஒரு பக்கம் பாவம் ஒரு பக்கம்.
- பழுத்த ஒலையைப் பார்த்துக் குருத்தோலை சிரிக்கிறதாம்.
- பழுத்த பழம் கொம்பிலே நிற்குமா?
- பள்ளிக் கணக்குப் புள்ளிக்கு உதவாது.
- பன்றியின் முன்னே முத்துக்களைப் போடாதே.
- பனங்காட்டு நரி சலசலப்புக்கு அஞ்சுமா?
- பனி பெய்தால் மழை இல்லை, பழம் இருந்தால் பூ இல்லை.
- பனை நிழலும் நிழலோ, பகைவர் உறவும் உறவோ?
- பனை மரத்தின் கீழே பாலைக் குடித்தாலும் கள் என்று நினைப்பர்.
- பன்றிக்குப் பின் போகிற கன்றும் கெடும்.
- பன்றி பல குட்டி சிங்கம் ஒரு குட்டி.
# தமிழ்ப் பழமொழிகளின் பட்டியல்

## பா

- பாம்பு தின்னும் ஊரில் நடு கண்டம் நமக்கு.
- பாம்பின் கால் பாம்பறியும்.
- பாழில் போட்டாலும் பட்டத்தில் போடு
- பாம்பு கடித்தால் பத்து நமிஷம், அரணை கடித்தால் அரை நிமிஷம்
# தமிழ்ப் பழமொழிகளின் பட்டியல்

## பு

- புத்திகெட்ட இராசாவுக்கு மதிகெட்ட மந்திரி.
- புத்திமான் பலவான்.
- புலிக்குப் பிறந்தது பூனையாய்ப் போகுமா?
- புலி பதுங்குவது பாய்ச்சலுக்கு அடையாளம்.
- புயலுக்குப் பின் அமைதி
# தமிழ்ப் பழமொழிகளின் பட்டியல்

## பூ

- பூ மலர்ந்து கெட்டது வாய் விரிந்து கெட்டது
- பூமியைப்போலப் பொறுமை வேண்டும்.
- பூவிற்றகாசு மணக்குமா?
- பூனைக்கு கொண்டாட்டம், எலிக்குத் திண்டாட்டம்.
# தமிழ்ப் பழமொழிகளின் பட்டியல்

## பெ

- பெண் என்றால் பேயும் இரங்கும்.
- பெண்டு வாய்க்கும் புண்ணியவானுக்கு பண்டம் வாய்க்கும் பாக்கியவானுக்கு.
- பெண்ணின் கோணல் பொன்னிலே நிமிரும்.
- பெண்ணென்று பிறந்த போது புருடன் பிறந்திருப்பான்.
- பெண் புத்தி பின் புத்தி
- பெண் வளர்த்தி பீர்க்கங் கொடி.
- பெண்ணிடம் வயதைக் கேட்காதே. ஆண்பிள்ளையிடம் வருமானத்தைக் கேட்காதே..
- பெத்த வயத்திலே பிரண்டையைக் கட்டிக்கொள்.
- பெருமாள் இருக்கிற வரையில் திருநாள் வரும்.
- பெருமையும் சிறுமையும் வாயால் வரும்.
- பெற்ற மனம் பித்து பிள்ளை மனம் கல்லு.
# தமிழ்ப் பழமொழிகளின் பட்டியல்

## பே

- பேச்சைக்கொடுத்து ஏச்சை வாங்குவானேன்?
- பேசப் பேச மாசு அறும்.
- பேசாதிருந்தால் பிழையொன்றுமில்லை.
- பேராசை பெருநட்டம்.
- பேர் இல்லாச் சந்நிதி பாழ், பிள்ளை இல்லாச் செல்வம் பாழ்
- பேச்சு பல்லக்கு தம்பி கால்நடை
# தமிழ்ப் பழமொழிகளின் பட்டியல்

## பொ

- பொங்குன காலத்துக்கு புளியங்காய், மங்குன காலத்துக்கு மாங்காய் காய்க்குமாம்.
- பொண்டாட்டி செத்துப் போயிட்டால் புருசன் புதுமாப்பிள்ளை.
- பொய் சொல்லி வாழ்ந்தவனுமில்லை , மெய் சொல்லிக் கெட்டவனுமில்லை.
- பொய் சொன்ன வாய்க்குப் போசனங் கிடையாது.
- பொறுத்தார் பூமி ஆள்வார் பொங்கினார் காட்டாள்வார்.
- பொறி வென்றவனே அறிவின் குருவாம்.
- பொறுமை கடலினும் பெரிது.
- பொற்கலம் ஒலிக்காது, வெண்கலம் ஒலிக்கும்.
- பொன் ஆபரணத்தைப் பார்க்கிலும் புகழ் ஆபரணமே பெரிது.
# தமிழ்ப் பழமொழிகளின் பட்டியல்

## போ

- போதும் என்ற மனமே பொன் செய்யும் மருந்து.
- போரோடு தின்கிற மாட்டுக்குப் பிடுங்கி போட்டுக் கட்டுமா?
- போனதை நினைக்கிறவன் புத்தி கெட்டவன்.
# தமிழ்ப் பழமொழிகளின் பட்டியல்

## ம

- மகன் செத்தாலும் சாகட்டும், மருமகள் தாலி அறுக்கனும்.
- மடியிலே கனமிருந்தால்தான் வழியிலே பயம்.
- மட்டான போசனம் மனதிற்கு மகிழ்ச்சி.
- மண் குதிரையை நம்பி ஆற்றில் இறங்கலாமா?
- மண்டையுள்ள வரை சளி போகாது.
- மதியார் வாசலை மிதியாதிருப்பதே உத்தமம்.
- மந்திரிக்கும் உண்டு மதிக்கேடு.
- மரம் வெட்டுகிறவனுக்கு நிழலும்..., மண் தோடுகிறவனுக்கு இடமும் கொடுக்கும்.
- மரம் வைத்தவன் த்ண்ணீர் வார்ப்பான்.
- மருண்டவன் கண்ணுக்கு இருண்டதெல்லாம் பேய்.
- மருந்தும் விருந்தும் மூன்று வேளை.
- மருந்தே யாயினும் விருந்தோடு உண்.
- மலிந்த சரக்குக் கடைத் தெருவுக்கு வரும்.
- மலையைத் துளைக்கச் சிற்றுளி போதாதா?
- மல்லாந்து உமிழ்ந்தால் மார்மேல் விழும்.
- மவுனம் கலக நாசம்
- மழைமுகம் காணாத பயிரும் தாய்முகம் காணாத பிள்ளையும்.
- மழை விட்டாலும் தூவானம் விடவில்லை.
- மனதிலிருக்கும் இரகசியம் மதி கேடனுக்கு வாக்கிலே.
- மனமுரண்டிற்கு மருந்தில்லை.
- மனம் உண்டானால் இடம் உண்டு.
- மனம் தடுமாறினால் மாற்றானுக்கு வலிமை.
- மனம் போல வாழ்வு.
- மன்னன் எப்படியோ மன்னுயிர் அப்படி.
- மண்னுயிரை தன்னுயிர்போல் நினை.
# தமிழ்ப் பழமொழிகளின் பட்டியல்

## மா

- மாடம் இடிந்தால் கூடம்.
- மாடு கிழமானாலும் பாலின் சுவை போகுமா?
- மாடு கெட்டால் தேடலாம் மனிதர் கெட்டால் தேடலாமா?
- மாடு மேய்க்காமற் கெட்டது பயிர் பார்க்காமற் கெட்டது.
- மாதா ஊட்டாத சோறு மாங்காய் ஊட்டும்.
- மா பழுத்தால் கிளிக்காம், வேம்பு பழுத்தால் காக்கைக்காம்.
- மாமியாரும் ஒரு வீட்டு மாட்டுப் பெண்தான்.
- மாமியார் உடைத்தால் மண் குடம் மருமகள் உடைத்தால் பொன்குடம்.
- மாமியார் மெச்சின மருமகளில்லை, மருமகள் மெச்சின மாமியாரில்லை.
- மாரடித்த கூலி மடி மேலே.
- மாரிக்காலத்தில் பதின்கல மோரும் கோடைக்காலத்தில் ஒருபடி நீருஞ் சரி.
- மாரி யல்லது காரியம் இல்லை.
- மாவுக்குத் தக்க பணியாரம்.
- மாற்றானுக்கு இடங் கொடேல்.
- மானம் பெரிதோ? உயிர் பெரிதோ?
- மானைக் காட்டி மானைப் பிடிப்பார்.
# தமிழ்ப் பழமொழிகளின் பட்டியல்

## மி

- மிஞ்சியது கொண்டு மேற்கே போகுதல் ஆகாது.
- மிதித்தாரை கடியாத பாம்பு உண்டோ?
- மின்னுக் கெல்லாம் பின்னுக்கு மழை.
# தமிழ்ப் பழமொழிகளின் பட்டியல்

## மீ

- மீகாமன் இல்லா மரக்கலம் ஓடாது.
- மீ தூண் விரும்பேல்.